钦定古今图书集成/明伦汇编/闺媛典/第023卷 > 周太姜
## 钦定古今图书集成/明伦汇编/闺媛典/第023卷 > 周太姜

按《诗·大雅·绵》：“古公亶父，来朝走马。率西水浒，至于岐
下。爰及姜女，聿来胥宇。”

按刘向《列女传》：“太姜者，王季之母，有吕氏之女，太王
娶以为妃，生太伯仲雍。王季贞顺率道，靡有过失。太
王谋事迁徙，必与太姜，君子谓太姜广于德教，德教
本也，而谋事次之。”盖太姜渊智非常，虽太王之贤圣，
亦与之谋。其知太王仁恕，必可以比国人而景附矣。